«Եկեք մազոխիզմով չտառապենք. ոչ թե ձեւակերպումների հետեւում ինչ-որ վատ բաներ որոնենք, այլ մեր բոլոր ջանքերը, հնարավորությունները, եռանդն ուղղենք նրան, որ ընտրություններն իսկապես լինեն անհրաժեշտ մակարդակի, իսկ դրա համար բոլոր հնարավորությունները կան», - «Ազատություն» ռադիոկայանին տված հարցազրույցում ասաց Եվրախորհրդի խորհրդարանական վեհաժողովում Հայաստանի պատվիրակության ղեկավար, Ազգային Ժողովի նախագահ Տիգրան Թորոսյանը՝ ի պատասխան հարցին, թե արդյո՞ք ԵԽԽՎ֊-ի երեկ ընդունած բանաձեւը նախազգուշացնող դեղին քարտ չէ Հայաստանին: